വടയാറ്റുകോട്ട കെ. പരമേശ്വരൻപിള്ള

മലയാള സാഹിത്യകാരനും ആയുർവേദ - സിദ്ധ ചികിത്സകനും നിരവധി ഗ്രന്ഥങ്ങളുടെ രചയിതാവുമാണ് വടയാറ്റുകോട്ട കെ. പരമേശ്വരൻപിള്ള.

ജീവിതരേഖ
കൊല്ലം ജില്ലയിലെ കൊട്ടാരക്കര സ്വദേശിയാണ്. അദ്ധ്യാത്മചിന്താമണി എന്ന ഗ്രന്ഥത്തിൽ വിവേകാനന്ദസ്വാമികളുടെ ആയിരത്തിനാല് ദിവ്യോപദേശങ്ങളാണ് അടങ്ങിയിരിക്കുന്നത്. “ശ്രീവിവേകാനന്ദവീരഗർജ്ജനം” എന്ന പേരിൽ ഈ ഗ്രന്ഥത്തിൻ്റെ ഒടുവിൽ ഒരു പ്രബന്ധവും അനുബന്ധിച്ചിരിക്കുന്നു. ഇത് ഗ്രന്ഥകാരൻ തന്റെ  പഴയ കുറിപ്പിൽ നിന്നും ചേർത്തിട്ടുള്ളതായി പറയുന്നുണ്ട്. അഗസ്ത്യ വൈദ്യചന്ദ്രിക അന്ന് തിരുവിതാംകൂറിൽ നില നിന്നിരുന്ന ആയുർവേദത്തിന്റെയും സിദ്ധയുടെയും വിവിധ ഗ്രന്ഥങ്ങളിൽ നിന്നുള്ള അറിവുകളുടെയും രചയിതാവിന്റെ ചികിത്സാനുഭവത്തിന്റെയും സമാഹാരമാണ്. റെയിനോൾഡ്സ്‌ ജോർജ്ജ്‌ വില്യം മെക്കാർതറിന്റെ  വോയ്ഗിം കിസ് (Voigim Kiss) എന്ന കൃതി അംഗനാചുംബനം എന്ന പേരിൽ മലയാളത്തിലാക്കിയിട്ടുണ്ട്. പുസ്തകങ്ങൾ കൊല്ലത്തെ ശ്രീരാമവിലാസം പ്രസിൽ നിന്നാണ് പ്രസിദ്ധീകരിച്ചിട്ടുള്ളത്.

കൃതികൾ
 അദ്ധ്യാത്മചിന്താമണി
 രസരാജചിന്താമണി
 അഗസ്ത്യ വൈദ്യചന്ദ്രിക
 അംഗനാചുംബനം (വിവർത്തനം - 1956)https://grandham.in/language/ml/books/990d7dc36b7271bb

പുറം കണ്ണികൾ
 അഗസ്ത്യ വൈദ്യചന്ദ്രിക 
അവലംബം

വർഗ്ഗം:വൈദ്യൻമാർ